Istoriniai senosios Naros paminklai

Istoriniai senosios Naros paminklai – kultūrinis pasaulio paveldo objektas, esantis Japonijoje, Naros mieste. Jis susideda iš penkių budistinių šventyklų, vienos šintoistinės šventyklos ir ją supančios girios, bei imperatoriškųjų rūmų. Dėl savo istorinės svarbos, Naros istoriniai paminklai į UNESCO sąrašą buvo įtraukti 1998 m.

Istoriniams senosios Naros paminklams priklausančios vietos:

 Todaidži () – budistinė šventykla, pastatyta VIII a. pradžioje. Pagrindiniame pastate, kuris yra didžiausias medinis pastatas pasaulyje, stovi pasaulyje didžiausia bronzinė Budos statula.

 Kofukudži () – budistinė šventykla, įkurta 669 metais.

 Kasuga () – šintoistinė šventykla, įkurta 768 metais.

 Kasugajama giria () – netoli Kasuga šventyklos esantis miškas.

 Gangodži () – budistinė šventykla, į Narą perkelta 718 metais.

 Jakušidži () – budistinė šventykla, į Narą perkelta 718 metais.

 Toshiodaidži () – budistinė šventykla, įkurta 759 metais.

 Heidžio rūmai () – imperatoriškieji rūmai 710–784 metų laikotarpiu.

Susiję straipsniai 
 UNESCO pasaulio paveldo objektų Azijoje sąrašas

Šaltiniai

Nuorodos 
 Aprašymas UNESCO puslapyje

Pasaulio paveldo objektai Japonijoje
Naros prefektūra